***Հավելված N36***

***Հաստատված է ՀՀ քաղաքաշինության, տեխնիկական***

***և հրդեհային անվտանգության տեսչական մարմնի***

***ղեկավարի 2020թ. օգոստոսի 7-ի N Կ 6-Լ հրամանով***

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ՔԱՂԱՔԱՇԻՆՈՒԹՅԱՆ, ՏԵԽՆԻԿԱԿԱՆ ԵՎ ՀՐԴԵՀԱՅԻՆ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ՏԵԽՆԻԿԱԿԱՆ ԵՎ ՀՐԴԵՀԱՅԻՆ ԱՆՎՏԱՆԳՈՒԹՅԱՆ ՎԱՐՉՈՒԹՅԱՆ**

**ՊԵՏ**

|  |
| --- |
| **1․ Ընդհանուր դրույթներ** |
| **1.1. Պաշտոնի անվանումը, ծածկագիրը**  Քաղաքաշինության, տեխնիկական և հրդեհային անվտանգության տեսչական մարմնի (այսուհետ՝ Տեսչական մարմին) տեխնիկական և հրդեհային անվտանգության վարչության (այսուհետ՝ Վարչություն) պետ (ծածկագիրը՝ 71-28.1.դ-Ղ3-1)։  **1.2. Ենթակա և հաշվետու է**  Վարչության պետն անմիջական ենթակա և հաշվետու է Տեսչական մարմնի ղեկավարին:  **1.3. Ենթակա և հաշվետու պաշտոններ**  Վարչության պետին անմիջական ենթակա և հաշվետու են Վարչության բաժինների պետերը:  **1.4. Փոխարինող պաշտոնի կամ պաշտոնների անվանումները**  Վարչության պետի բացակայության դեպքում նրան փոխարինում է Վարչության Բաժինների պետերից մեկը:  **1.5. Աշխատավայրը**  Հայաստանի Հանրապետություն, ք. Երևան, Դավթաշեն վարչական շրջան, 4-րդ թաղ․, Ա․ Միկոյան 109/8։ |
| **2․ Պաշտոնի բնութագիրը**  **2.1. Աշխատանքի բնույթը, իրավունքները, պարտականությունները**  1. ապահովում է պետական կառավարման և տեղական ինքնակառավարման մարմինների, կազմակերպությունների, ինչպես նաև պաշտոնատար անձանց կողմից հրդեհային և տեխնիկական անվտանգության նորմատիվ փաստաթղթերի պահանջների կատարման նկատմամբ վերահսկողության իրականացումը.  2․ ապահովում է հրդեհային անվտանգության նորմատիվ փաստաթղթերի պահանջների բացակայության դեպքում հրդեհային անվտանգության պահանջների կատարման ուղղությամբ շենքերի, շինությունների շինարարության, վերակառուցման, վերականգնման, ուժեղացման, արդիականացման համար լրացուցիչ հակահրդեհային միջոցառումների մշակման և առաջարկությունների ներկայացման աշխատանքները.  3․ ապահովում է Հայաստանի Հանրապետության օրենսդրությանը համապատասխան ստուգումների և հրդեհային հետազոտությունների իրականացումը կազմակերպություններում, հիմնարկներում և բնակելի շենքերում.  4․ ապահովում է շենքերը և շինությունները շահագործման ընդունող հանձնաժողովների աշխատանքներին մասնակցությունը.  5․ ապահովում է պետական կառավարման և տեղական ինքնակառավարման մարմիններին հրդեհային անվտանգության միջոցառումների անցկացման վերաբերյալ առաջարկությունների ներկայացումը.  6․ ապահովում է կազմակերպությունների, արտադրական տեղամասերի, առանձին ագրեգատների, շենքերի, շինությունների շինարարության, վերակառուցման, վերականգնման, ուժեղացման, արդիականացման աշխատանքների, ինչպես նաև շենքերի և շինությունների շահագործման ամբողջովին կամ մասնակի դադարեցման համար Տեսչական մարմնի ղեկավարին առաջարկությունների ներկայացումը` հրդեհային անվտանգության նորմատիվ փաստաթղթերի պահանջների այն խախտումների դեպքում, որոնք անմիջականորեն և ուղղակի սպառնալիք են ստեղծում հրդեհների առաջացման և (կամ) մարդկանց անվտանգության համար.  7․ ապահովում է տեխնիկական և հրդեհային անվտանգության ոլորտի հարաբերությունները կարգավորող իրավական ակտերի պահանջների խախտման համար օրենքով սահմանված պատասխանատվության միջոցների կիրառման համար Տեսչական մարմնի ղեկավարին առաջարկությունների ներկայացումը.  8․ ապահովում է բնակավայրերի, շենքերի և շինությունների նախագծման, կառուցման, հիմնանորոգման ու վերակառուցման ժամանակ հրդեհային անվտանգության ոլորտի նորմատիվ փաստաթղթերի պահանջների կիրառման մասին եզրակացությունների տրամադրումը․  **Իրավունքները՝**   * համապատասխան մարմիններից պահանջել և ստանալ վերահսկողական գործառույթներ իրականացնելու, այդ թվում՝ ստուգումներ անցկացնելու, ինչպես նաև՝ առաջարկություններ, տեղեկանքներ, հաշվետվություններ, միջնորդություններ, զեկու­ցա­գրեր և այլ գրություններ պատրաստելու համար անհրաժեշտ փաստաթղթեր, հիմնավորումներ, մասնագիտական կարծիքներ. * Տեսչական մարմնի կառուցվածքային և տարածքային ստորաբաժանումներից պահանջել անհրաժեշտ վիճակագրական տվյալներ, փաստաթղթեր, հիմնավորումներ, հաշվետվություններ՝ ոլորտում կատարված աշխատանքների մասով, ինչպես նաև զեկուցումներ և այլ նյութեր. * ծանոթանալ Տեսչական մարմնի տարածքային ստորաբաժանումների կողմից իրականացվող ստուգումների ընթացքին․ * վերահսկողական գործառույթների իրականացման ընթացքում ի հայտ եկած օրենսդրական խնդիրների մասով Տեսչական մարմնի ղեկավարին ներկայացնել առաջարկություններ իրավական ակտերում փոփոխություններ կատարելու վերաբերյալ. * կազմակերպել հանդիպում-քննարկումներ Տեսչական մարմնի տարածքային ստորաբաժանումների` տեխնիկական և հրդեհային անվտանգության ոլորտի մասնագետների, պետական մարմինների և մասնավոր հիմնարկների ներկայացուցիչների հետ․ * ներկայացնել առաջարկություն Տեսչական մարմնի ղեկավարին` ըստ անհրաժեշտության Վարչության աշխատանքներին մասնագետներ, փորձագետներ ներգրավելու, ինչպես նաև աշխատանքային խմբեր կազմավորելու համար․ * Տեսչական մարմնի անունից մասնակցել այլ մարմինների, կազմակերպությունների, այդ թվում՝ միջազգային կազմակերպությունների կողմից կազմակերպվող հանդիպում-քննարկումներին, խորհրդակցություններին, սեմինարներին՝ ներկայացնելով մասնագիտական կարծիքներ, առաջարկություններ, բարձրացված խնդիրների լուծման տարբերակներ.   **Պարտականությունները**՝   * ուսումնասիրել, վերլուծել և ստուգել տեխնիկական և հրդեհային անվտանգության ոլորտներում իրականացվող ստուգումների ընթացքը, անհրաժեշտ անվտանգության պահանջների պահպանումը․ * ուսումնասիրել ոլորտները կարգավորող իրավական ակտերը. * իր լիազորությունների շրջանակներում հետևել Տեսչական մարմնի տարածքային ստորաբաժանումների տեխնիկական և հրդեհային անվտանգության մասնագետներին տրվող հանձնարարականների կատարման ժամկետներին և կարգին. * ուսումնասիրել, վերլուծել և ամփոփել պետական կառավարման և տեղական ինքնակառավարման մարմինների, կազմակերպությունների, ինչպես նաև պաշտոնատար անձանց կողմից հրդեհային և տեխնիկական անվտանգության նորմատիվ փաստաթղթերի պահանջների կատարման նկատմամբ վերահսկողական աշխատանքները. * ուսումնասիրել, վերլուծել և ամփոփել հրդեհային անվտանգության նորմատիվ փաստաթղթերի պահանջների բացակայության դեպքում հրդեհային անվտանգության պահանջների կատարման ուղղությամբ շենքերի, շինությունների շինարարության, վերակառուցման, վերականգնման, ուժեղացման, արդիականացման համար լրացուցիչ հակահրդեհային միջոցառումների մշակման վերաբերյալ առաջարկությունները և հետևել դրանց կատարման ընթացքին․ * ուսումնասիրել, վերլուծել և ամփոփել հրդեհային անվտանգության միջոցառումների անցկացման վերաբերյալ պետական կառավարման և տեղական ինքնակառավարման մարմիններին առաջարկությունների ներկայացման ընթացքը. * ուսումնասիրել, վերլուծել և ամփոփել կազմակերպությունների, արտադրական տեղամասերի, առանձին ագրեգատների, շենքերի, շինությունների շինարարության, վերակառուցման, վերականգնման, ուժեղացման, արդիականացման աշխատանքները․ * Տեսչական մարմնի ղեկավարին ներկայացնել առաջարկություններ շենքերի և շինությունների շահագործման ամբողջովին կամ մասնակի դադարեցման համար՝ հրդեհային անվտանգության նորմատիվ փաստաթղթերի պահանջների այն խախտումների դեպքում, որոնք անմիջականորեն և ուղղակի սպառնալիք են ստեղծում հրդեհների առաջացման և (կամ) մարդկանց անվտանգության համար. * տալ բնակավայրերի, շենքերի և շինությունների նախագծման, կառուցման, հիմնանորոգման ու վերակառուցման ժամանակ հրդեհային անվտանգության ոլորտի նորմատիվ փաստաթղթերի պահանջների կիրառման մասին եզրակացություններ․ * Վարչարարության հիմունքների և վարչական վարույթի մասին ՀՀ օրենքով սահմանված կարգով և ժամկետներում ընթացք տալ Վարչություն մուտքագրված դիմում-բողոքներին․ * օրենքով սահմանված դեպքերում միջոցներ ձեռնարկել իրավախախտումներ թույլ տված անձանց օրենքով սահմանված կարգով պատասխանատվության ենթարկելու համար իրավասու մարմիններ հաղորդումներ ներկայացնելու համար․ * վարել համապատասխան վիճակագրություն վերահսկողության արդյունքում բացահայտված խախտումների, հիմնական պատճառների և ձեռնարկված միջոցառումների մասին։ |
| **3․ Պաշտոնին ներկայացվող պահանջները**  **3.1. Կրթություն, որակավորման աստիճանը**  Բարձրագույն կրթություն։  **3.2. Մասնագիտական գիտելիքները**  Ունի գործառույթների իրականացման համար անհրաժեշտ գիտելիքներ։  **3.3. Աշխատանքային ստաժը, աշխատանքի բնագավառում փորձը**  Հանրային ծառայության առնվազն երեք տարվա ստաժ կամ չորս տարվա մասնագիտական աշխատանքային ստաժ կամ ֆիզիկայի կամ ճարտարագիտության կամ մաթեմատիկայի կամ ստուգումների կազմակերպման և անցկացման բնագավառում չորս տարվա աշխատանքային ստաժ։  **3.4. Անհրաժեշտ կոմպետենցիաներ**  **Ընդհանրական կոմպետենցիաներ՝**  1. Աշխատակազմի կառավարում  2. Քաղաքականության վերլուծություն, մոնիթորինգ  3. Որոշումների կայացում  4. Ծրագրերի կառավարում  5. Խնդրի լուծում  6. Բարեվարքություն  **Ընտրանքային կոմպետենցիաներ՝**   1. Փոփոխությունների կառավարում 2. Կոնֆլիկտների կառավարում 3. Ժամանակի կառավարում 4. Ժողովների և խորհրդակցությունների կազմակերպում և վարում 5. Փաստաթղթերի նախապատրաստում |
| **4․ Կազմակերպական շրջանակը**  **4.1. Աշխատանքի կազմակերպման և ղեկավարման պատասխանատվությունը**  Պատասխանատու է համապատասխան մարմնի կառուցվածքային ստորաբաժանման աշխատանքների կազմակերպման և ղեկավարման համար։  **4.2. Որոշումներ կայացնելու լիազորությունները**  Կայացնում է որոշումներ համապատասխան մարմնի կառուցվածքային ստորաբաժանման աշխատանքների կազմակերպման և ղեկավարման շրջանակներում։  **4.3. Գործունեության ազդեցությունը**  Ունի տվյալ մարմնի մեկ կառուցվածքային ստորաբաժանման գործունեության վրա ազդեցություն և իր լիազորությունների իրականացման արդյունքում այլ անձանց և մարմինների վրա ազդեցություն և ազդեցությունը սահմանափակվում է համապետական մակարդակով որոշակի ոլորտով։  **4.4. Շփումները և ներկայացուցչությունը**  Շփվում և որպես ներկայացուցիչ հանդես է գալիս պետական մարմինների և կազմակերպությունների ներկայացուցիչների, ինչպես նաև օտարերկրյա պետությունների և միջազգային կազմակերպությունների ներկայացուցիչների հետ՝ ներկայացնելով համապատասխան կառուցվածքային ստորաբաժանումը և մարմինը:  **4.5. Խնդիրների բարդությունը և դրանց լուծումը**  Իր լիազորությունների շրջանակներում բացահայտում, վերլուծում և գնահատում է իր կողմից ղեկավարվող կառուցվածքային ստորաբաժանման խնդիրները և դրանց տալիս լուծումներ։ |